L 135/12 Euroopa Liidu Teataja 23.5.2006 NÕUKOGU OTSUS, 15. mai 2006, Euroopa Ühenduse seisukoha kohta seoses ÜRO Euroopa Majanduskomisjoni eeskirja eelnõuga mootorsõidukite kohanduvate esitulede süsteemi (AFS) nõuetele vastavaks tunnistamise kohta (EMPs kohaldatav tekst) (2006/364/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidu- kile ning sellele paigaldatavatele ja/või sellel kasutatavatele sead- metele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist (“1958. aasta muudetud kokkulepe”), (1) ja eriti selle artikli 4 lõike 2 teist taanet, võttes arvesse komisjoni ettepanekut, võttes arvesse Euroopa Parlamendi pooldavat arvamust, (2) ning arvestades järgmist: (1) — ÜRO Euroopa Majanduskomisjoni eeskirja eelnõu, mis käsitleb mootorsõidukite kohanduvate esitulede süsteemi (AFS) nõuetele vastavaks tunnistamist (edaspidi “eeskirja eelnõu”), kaotab lepinguosaliste vahel mootorsõidukite kaubanduses kõnealuste komponentide osas tehniliste tõkete tekkimise, tagades samas kõrgetasemelise ohutuse ja keskkonnakaitse. (2) — Asjakohane on määratleda ühenduse seisukoht seoses eeskirja eelnõuga. (3) Eeskirja eelnõu tuleks inkorporeerida ühenduse mootor- sõidukite tüübikinnituse süsteemi, ON TEINUD JÄRGMISE OTSUSE: Artikkel 1 Eeskirja eelnõu, mis sisaldub dokumentides TRANS/WP.29/2005/31 ja TRANS/WP.29/2005/31/add. 1, kiidetakse heaks. Artikkel 2 Ühendus, keda esindab komisjon, hääletab eeskirja eelnõu poolt hääletusel, mis toimub Ühinenud Rahvaste Organisatsiooni Euroopa Majanduskomisjoni sõidukeid käsitlevate eeskirjade ühtlustamise ülemaailmse foorumi eelseisva istungi ajal toimuval halduskomitee koosolekul. Artikkel 3 Eeskirja eelnõu inkorporeeritakse ühenduse mootorsõidukite tüübikinnituse süsteemi. Brüssel, 15. mai 2006 Nõukogu nimel eesistuja U. PLASSNIK (1) EÜT L 346, 17.12.1997, lk 78. (2) Euroopa Liidu Teatajas seni avaldamata.